open-index/open-wikipedia-markdown huggingface dataset:
Allometrisk vekst

**Allometrisk vekst** eller **allometri** er modeller som beskriver sammenhenger mellom form og funksjon i biologiske systemer og hvordan disse skaleres i ulike størrelsesordener.

Det skilles mellom tre ulike typer av allometrier. Forskjellen mellom dem er hvilke typer data man forklarer med den allometriske modellen.

*Ontogenetisk allometri:* Denne typen allometri beskriver hvordan størrelsen på et trekk endrer seg med endringer i kroppsstørrelse gjennom utviklingen av et enkelt individ, fra ung til voksen. Et eksempel er hvordan hodestørrelsen til mennesker endrer seg med endringer i kroppsstørrelse, fra nyfødt til voksen. Den ontogenetiske allometrien til hodestørrelse hos oss mennesker er et eksempel på negativ allometri.

*Statisk allometri:* Allometrisk sammenheng for individer innen samme art, som alle befinner deg i samme utviklingsstadium. Et eksempel på utviklingsstadier er at alle individene som har nådd reproduktiv alder, har sluttet å vokse. Et eksempel er på en statisk allometri er hvordan hornet skalerer med kroppsstørrelse blant ulike individer av neshornbillehanner.

*Evolusjonær allometri:* Dette er en allometrisk sammenheng som beskriver hvordan ett trekk skalerer med kroppsstørrelse på tvers av ulike arter. Et eksempel er hvordan gjennomsnittlig gevirstørrelse forholder seg til gjennomsnittlig kroppsstørrelse blant hjortedyr.

## Referanser
Richard Sinclair

**Richard Sinclair** (født 6. juni 1948 i Canterbury) er en engelsk bassist, gitarist og vokalist kjent fra progrockgruppene Caravan og Camel.

## Liv og virke
Richard Sinclair har i løpet av årene jobbet med mange musikere. Han startet å spille for en gruppe kalt *Wilde Flowers* i 1963, hvor han ble til 1966. Den musikkstilen som han og andre innenfor samme region og tid sto for har blitt karakterisert som «Canterbury-sounden». Neste stopp ble Caravan, som han var med på grunnlegge sammen med blant annet fetteren Dave Sinclair. Han var delaktig på albumene *Caravan* (1968), *If I Could Do It All Over Again, I'd Do It All Over You* (1970), *In the Land of Grey and Pink* (1971) og *Waterloo Lily* (1972). Sinclairs neste innspilling ble med en annen progrockgruppe, Hatfield and the North hvor han spilte bass på deres album fra 1973 med samme navn. I 1974 arbeidet han med Robert Wyatt på hans album *Rock Bottom*, mens han deretter jobbet med det neste Hatfield and the North-albumet *Rotter's Club* i 1975. I 1976 jobbet han med Kevin Ayers' album *Odd Ditties*.

I 1977 begynte Sinclair å jobbe med et annet progrockband som het Camel. Han arbeidet med deres album *[[Rain Dances]]* fra 1976 og *[[Breathless]]* fra 1978. Han var også delaktig i de påfølgende turneene og han ble samtidig kreditert på livesamlealbumet *«[[A Live Record]]»* som kom ut i 1978.

Etter den siste turneen med Camel gikk han tilbake til studio med Hatfield and the North og ga ut albumet *«Afters»* som ble utgitt i 1980. I 1982 var han med å utgi National Healths album *D.S. Al Coda*. Hans neste innspilling kom ikke før 1988 da Cahoots med Phil Miller ga ut albumet *Split Seconds*. I 1992 opprett han en ny gruppe som ble kalt for Caravan of Dreams med Andy Ward og ga han ut albumene *Caravan of Dreams* i 1992, *An Evening of Magic* i 1994. Det samme året utga han også det første soloalbumet *R.S.V.P*.

Etter flere år i Canterbury, hvor han jobbet med ulike soloprosjekter, flyttet han i august 2006 til Italia. Sinclair gjestet for øvrig Oslo Prog Festival ved Sogn Studentby på sensommeren 2005, hvor han holdt en intim konsert med Oslo-bandet Panzerpappa.

## Bandbiografi
* 1964–1965: The Wilde Flowers (med Kevin Ayers, Robert Wyatt, Hugh Hopper *et al.*)
* 1968–1972: Caravan
* 1972–1975: Hatfield and the North
* 1976: Sinclair and the South
* 1977–1979: Camel
* 1982–1984: In Cahoots
* 1988: Skaboosh
* 1991–93: Caravan of Dreams
* 1994–1996: R.S.V.P. (med Pip Pyle, Didier Malherbe og Patrice Meyer)
* 2005–2006: Hatfield and the North

## Referanser


## Eksterne lenker
* 
*
Salo Grenning

**Salo Grenning** (1918–1986), best kjent under signaturen **Pedro**,  var en norsk avistegner og bokillustratør. I 1945 ble han ansatt i avisa *[[Verdens Gang]]* (*VG*) der han tegnet karikaturer, portretter og kommentartegninger i over 30 år.

## Biografi

Salo Grenning het opprinnelig Salo (Salomon) Goldfarb, men tok etternavnet Grenning i 1945. Kunstnernavnet/psevdonymet «Pedro» ble tatt i bruk i 1940.

Pedro ble utdannet ved School of Art i Belfast, BKHS og SHKS under Per Krohg.

Goldfarb forlot Norge om bord på MK «Motig I» som la ut fra Turøy 9. februar 1941 (skipper var Shetlands-Larsen) og ankom Lerwick på Shetland 11. februar . I Storbritannia gikk han inn i Brigaden i Skottland. Som løytnant tjenestegjorde han i Hærens overkommandos Operative Liaisonkorps som liaisonoffiser ved den britiske 52. divisjon/155. brigade/241. ingeniørkompani (241 Field Company Royal Engineers) og 243. kompani. 

Under Arnhem-operasjonen i 1944 utrettet han i kampene på Walcheren en bragd som førte til at han ble «Mentioned in Despatches». Det skjedde ved Middelburg, der han fikk den tyske kommandanten til å overgi seg betingelsesløst. Overgivelsen skjedde da Goldfarb ved en feil kjørte rett inn i Middelburg og ble møtt av en tysk general som viftet med hvitt flagg. Generalen ville ikke overgi seg til en løytnant, og Grenning kalte opp sjefen over radio og lot som sjefen var oberst - da overga den tyske generalen seg. Goldfarb ble høyt dekortert for sin innsats. 

Signaturen «Pedro» ble tatt i bruk som dekknavn under annen verdenskrig da han oppholdt seg i London og tegnet for *[[Norsk Tidend (1940-1945)|Norsk Tidend]]*.

I 1945 ble han ansatt i avisa *[[Verdens Gang]]* der han tegnet karikaturer, portretter og kommentartegninger. Fra 1953 og i over 30 år lagde han «Pedros ukerevy», en karikaturkavalkade over ukas begivenheter i *VG*. 

Pedro illustrerte også et stort antall bøker, deltok på en mengde utstillinger, blant annet Høstutstillingen. Hans tegninger er innkjøpt av Nasjonalgalleriet, Riksgalleriet, Montreal Museum of Fine Arts og andre samlinger.

Pedros tegninger var i 2010-årene fortsatt i daglig bruk som små vignetter på *VGs* leserbrevside.

## Utmerkelser
For sin krigsinnsats var Grenning dekorert med blant annet Deltagermedaljen med rosett og den britiske Defence Medal. Han ble også hedret med Mentioned in Despatches.

## Referanser




## Eksterne lenker

*
Fritzøehus

**Fritzøehus** er et slott i Larvik som ble tegnet av Jacob Wilhelm Nordan og bygget av Michael Treschow i årene 1863&ndash;1865. Anlegget er eid av familien Treschow. 

Hovedbygningen ble påbygget i 1885&ndash;1889 og 1897&ndash;1898, og gulvarealet er på 2&nbsp;302 m², fordelt på 75 rom og 21 kjellerrom. I borggården er det anlagt en vannfontene; der finnes også en bjørneskulptur formgitt av billedhuggeren Anne Grimdalen.

Fritzøehus er Norges største privateide bolig. Det var boligen til Mille-Marie Treschow, og ble etter hennes død overtatt av hennes arvinger.

## Fritzøehus park

Fritzøehus er omgitt av en park i engelsk stil, som ble anlagt i 1860-årene. Parkanlegget kalles Fritzøehus park eller Fritzøeparken, og er på ca. 1&nbsp;700 mål. Det er i dag et landskapsvernområde. Blant vekstene i parken finnes ulike eksotiske varianter av grantreslekten: valnøttgran, slangegran og en kryp-koreagran med lilla kongler. 

## Se også
*Fritzøe

## Referanser


## Eksterne lenker
* 
*
Fritzøehus landskapsvernområde

**Fritzøehus landskapsvernområde** er landets største sammenhengende bøkeskog. Den inngår i et kulturlandskap som omkranser Norges største privateide bolig, Fritzøehus.

Landskapsvernområdet består av en indre opparbeidet hage rundt Fritzøehus slott, og en ytre naturpark. Hele parken er oppdelt av rygger og koller av larvikitt. I den nordlige delen av parken finner vi de mest verdifulle bøkeskogene.

Bøkeskogen vest for Jordfalldalen vokser i et ravinelandskap, og vitner om nesten mellomeuropeiske vekstforhold. Skogen i parkens sørøstligste del er dominert av gran. Landskapsvernområdet ligger fra 5 til 135 meter over havet. 
Det er et rikt fugleliv i landskapsvernområdet, kjernebiter som spetter og ugler er godt representert. I Jordfalldalen er den sterkt utrydningstruede plantearten buesøtgress funnet.

Adkomsten til verneområdet er gjennom hovedporten til Fritzøeparken. Besøkende må ha adgangskort. Det får man på hovedkontoret til Treschow-Fritzøe. Den indre parken, rundt Fritzøehus slott, er ikke tilgjengelig for allmennheten.
Formålet med vernet er å bevare et av landets største bøkskogsbestand, samt ta vare på et fint og variert omkringliggende natur- og kulturlandskap.

## Referanser


## Eksterne lenker
* Fritzøehus landskapsvernområde  Boken Natur i Vestfold
* Faktaark Naturbase
Pedomorfose

**Pedomorfose** (*pedo* = barn, *morfose* = formdannelse) er et fenomen innen utviklingsbiologien. Det gir seg utslag i at det kjønnsmodne individ er i besittelse av karaktertrekk som opprinnelig kun er til stede i de stadier av individets ontogenese som går forut for kjønnsmodningen og er forsvunnet eller videreutviklet når denne er gjennomført. 
Hos noen arter salamandere kommer dette til uttrykk ved at formeringsdyktige individer fremdeles har gjellene i behold, øyelokk mangler og lemmene er svake og lite utviklet.

Pedomorfose kan deles i minst to forskjellige, men beslektede, underkategorier; neoteni og progenese.
Rødliste

**Rødliste** har flere betydninger:

* IUCNs rødliste, Verdens naturvernunions rødliste for trua arter.
* Norsk rødliste for arter, oversikt over plante- og dyrearter som på en eller annen måte er truet av utryddelse.
* Norsk rødliste for naturtyper, viser hvilke naturtype som har risiko for å gå tapt fra Norge.
* Rødliste for husflidsteknikker, Norges Husflidslags dugnad for vern av gamle håndverks- og husflidsteknikker
Eksaptasjon

**Eksaptasjon** (også kalt **koopsjon** eller **preadaptasjon**) er et begrep som betegner skifte i et trekk eller funksjon hos en levende organisme under evolusjon. Det innebærer at utviklingstrekk som primært hadde en eller flere bestemte definerte funksjoner etter hvert begynner å tjene nye funksjoner som følge av evolusjonær utvikling og seleksjon. Hos f.eks. hvaler er forlemmene som opprinnelig ble benyttet som bevegelsesorganer blitt omdannet til styringsmekanismer, og hos pattedyr er svettekjertler som tidligere kun skille ut svette blitt modifisert til melkekjertler som nærer avkommet. 

Eksaptasjoner er vanlige i både anatomi og atferd. Fuglefjær er et klassisk eksempel: til å begynne med utviklet fjærene seg for temperaturregulering, men senere ble de tilpasset flyvning. Interessen for eksaptasjon gjelder både prosessen og produktet av evolusjonen: prosessen som skaper komplekse egenskaper og produktet som kan være ufullkommen utformet.

## Referanser


## Litteratur

* Buss, David M., Martie G. Haselton, Todd K. Shackelford, et al. (1998) "Adaptations, Exaptations, and Spandrels," *American Psychologist*, 53 (May):533&ndash;548. http://www.sscnet.ucla.edu/comm/haselton/webdocs/spandrels.html

* Darwin, Charles (1859) *The Origin of Species*, London, ch. 6, section "Modes of Transition." http://www.infidels.org/library/historical/charles_darwin/origin_of_species/Chapter6.html.  

* Ehrlich, Paul, and Marcus Feldman (2003) "Genes and Culture: What Creates Our Behavioral Phenome?," *Current Anthropology*, 44 (February):87&ndash;107.  Included are comments and a reply.

* Gould, Stephen Jay, and Elizabeth S. Vrba (1982), "Exaptation &mdash; a missing term in the science of form," *Paleobiology* 8 (1): 4&ndash;15.

* Gould, Stephen Jay (1991) "Exaptation: A Crucial tool for Evolutionary Psychology," *Journal of Social Issues* 47: 43&ndash;65.  

* Jacob, Francois (1977) "Evolution and Tinkering," *Science* 196 (June 10): 1161&ndash;1166. http://www.ncbi.nlm.nih.gov/sites/entrez?Db=pubmed&Cmd=DetailsSearch&Term=860134[uid PubMed link]

* MacDonald, Geoff, and Mark R. Leary (2005) "Why Does Social Exclusion Hurt? The Relationship between Social and Physical Pain," *Psychological Bulletin* 131 (2): 202&ndash;223.

* Mayr, Ernst (1982) *The Growth of Biological Thought: Diversity, Evolution, and Inheritance, * Harvard University Press, ISBN 0-674-36445-7.

* "Preadaptation." Merriam-Webster Online Dictionary. 2009. Merriam-Webster Online. 22 January 2009
Meneltarma

I J.R.R. Tolkiens Midgard var **Meneltarma** det hellige fjellet midt i Númenor. Navnet betyr *Himmelsøylen*.

Fjellet hadde en jevn og flat topp, som var vel egnet til å romme en stor mengde folk under religiøse seremonier. Til tross for dette ble det aldri bygd noe oppe på dette fjellet, og ofringene fant sted under åpen himmel.

Det var krevd absolutt stillhet av alle som besteg dette hellige fjellet. Tradisjonene var så sterke og universale at selv fremmede følte seg bundet av dem. Bare kongen hadde lov til å si fram bønner og takksigelser til Eru Ilúvatar under festene: *Erukyermë*, *Erulaitalë* og *Eruhantalë*.

Fugler og dyr er ikke sett på toppen, og bare Manwës ørner ble sett mens de av og til sirklet over toppen. De, ørnene, ble også sett på som hellige voktere av fjellet og hele landet.

Foten av Meneltarma skrånte svakt og delte seg i fem forskjellige røtter som strakte seg mot fem forskjellige retninger av landet. Disse røttene var kalt *Tarmasundar*, *Søylens røtter*. I den søndre skråningen var gravene til Kongene av Númenor og deres dronninger blitt plassert, i en dal ved navnet *Noirinan*. Vest av fjellet lå kilden til elven Nunduinë blant noen åser.
Neoteni

**Neoteni** (neos = ung, tenein = strekke) er et fenomen fra utviklingsbiologien, der «barnslige» trekk beholdes hos det voksne kjønnsmodne individet. Neoteni brukes noen ganger synonymt med pedomorfose, men skiller seg fra dette ved at det bare er enkelttrekk som har beholdt den barnslige formen i neoteni. Pedomorfose forekommer først og fremst hos grupper med larvestadier, og vil gjerne være et resultat av en ufullstednig metamorfose, slik at hele eller nesten hele organismen med unntak av kjønnsorgan og gonader har beholdt det larvepreget. Skillet mellom de to er flytende, og det finnes eksempler på organismer som faller mellom de to.

## Neoteni i individets utvikling
Neoteni oppstår gjerne ved at den fysiske utviklingen av enkelte trekk har sakket akterut i større eller mindre grad i forhold til resten av utviklingen. Vekstraten og tidspunkt for når kjønnsmodningen inntreffer blir derimot ikke redusert, og kan til og med forlenges og gi resultere i større individer enn vanlig. 

Neoteni inntreffer stort sett hos grupper med direkte utvikling, som derved ikke har noe larvestadie. Hos amfibier og andre dyr med larvestadier kan neoteni forekomme der hvor det er et stort gap mellom formen etter larvestadiet og den kjønsmodne formen. Hos slike dyr kan enkelte trekk fra stadiet like etter metamorfose beholdes opp i kjønsmoden alder, uten at metamorfosen på noen måte er ufullstendig.

## Referanser
Thangorodrim

**Thangorodrim** var en fiktiv fjellgruppe fra J.R.R. Tolkiens Midgard. Fjellgruppen bestod av tre vulkanske fjell i fjellkjeden Jernfjellene som lå i den nordre delen av Midgard i det første tidevervet. Det var de høyeste fjelltoppene i Midgard, og de var blitt reist av Morgoth, som skapte sin store festning Angband under dem, og langt inn i Jernfjellene. Akkurat hvor Thangorodrim faktisk lå er uklart. 

Det ble sagt om Thangorodrim at det hadde vært en haug med slagg fra Morgoths smelteovn og steinverk fra hulene av Angband, men på samme tid var de solide nok til å forme en steil skrent; Maedhros var spikret til en klippe i Thangorodrim, og Húrin ble holdt fanget på en høy terrasse. Thangorodrims topper var alltid omkranset med røyk, og av og til spyttet den ut lava. De tre toppene av Thangorodrim fungerte som en ovn for Morgoths store smier dypt nede i Angband.

For en tid bodde ørnene i Thangorodrim, men en gang i løpet av det første tidevervet flyttet de seg til fjellet Crissaegrim i fjellkjeden Echoriath nær Gondolin.

I midten av den sydvendte siden av det midterste fjellet var den Store porten av Angband, en dyp slukt som førte langt inn i fjellet, utstyrt med tårn og fort. Der var også et antall av hemmelige innganger rundt omkring på sidene av fjellgruppen, som Morgoths tropper kunne bruke for å overraske angripere.

Sammen med Beleriand og hele resten av Midgard vest for Ered Luin ble Thangorodrim ødelagt i Vredens krig på slutten av det første tidevervet.
Progenese

**Progenese**, også kalt *pedogenese*, er et fenomen som defineres ved at individet når kjønnsmodenhet på larvestadiet, mens videre vekst og utvikling er sterkt redusert eller helt stanset opp.

Organismen vil da i utgangspunktet ha de samme egenskaper som den ville hatt om den ikke var kjønnsmoden på tilsvarende tidspunkt. Dette gjelder størrelse, alder og anatomi (med unntak av fungerende forplantningsorganer og tilhørende forplantingsatferd). Sekundær økning i størrelse og videreutvikling hos senere generasjoner vil ofte kunne forekomme.

## Eksempler
### Appendikulariene
Et godt eksempel her er appendikulariene, en larveform av kappedyrene som er blitt kjønnsmodne på larvestadiet og har forkastet den voksne formen fullstendig. Beskjeden størrelse beholder de hele livet.
 
### Flatormene
En teori går ut på at flatormene oppstod via progenese ved at et dyr som opprinnelig var i besittelse av kroppshule og andre avanserte egenskaper ble formeringsdyktig og stanset opp i sin videre utvikling på et så tidlig stadium av sin utvikling (ontogenese) at disse egenskapene ikke hadde fått tid til å dannes enda. Dette forplantningsdyktige larvestadiet dannet så utgangspunkt for videre utvikling i sin egen evolusjonære retning og resulterte blant annet i arter som med tiden ble store nok til å dekke et menneskes håndflate. Flatormene er i så fall ikke oppstått via reduksjon som tidligere antatt, heller ikke er deres manglende kroppshule da et primitivt trekk. Faktisk er fossile dyr som Vernanimalcula enda eldre enn flatormene, men er like fullt utstyrt med kroppshule og avansert anatomi.

### Xenoturbella
Xenoturbella, som man tidligere regnet med til flatormene, ser derimot ut til å ha larvestadie med kroppshule og indre organer som er gått tapt hos det voksne individ. Da snakker vi om reell reduksjon, og flatormenes og Xenoturbellas tilsynelatende felles og tidligere antatt primtive egenskaper har dermed oppstått på to vidt forskjellige måter.
Bobsleigh under Vinter-OL 1984

**Bobsleigh under Vinter-OL 1984** ble arrangert fra 10. til 18. februar. Under Vinter-OL 1984 i Sarajevo ble det arrangert to øvelser i bobsleigh, toer og firer for menn.

## Medaljefordeling

## Medaljevinnere

## Eksterne lenker
* 
* Sarajevo 1984 Bobsleigh Results på olympics.com
* Bobsleigh at the 1984 Winter Olympics på olympedia.org
* OL-resultater på Sports-reference.com
А

:*Denne artikkelen omhandler den kyrilliske bokstaven *'А**. For den latinske bokstaven av samme utseende, se [[A]].''

**А** ([[minuskel]]: **а''') er den første bokstaven i det kyrilliske alfabetet. Den kyrilliske er helt lik den latinske A. I russisk, serbisk, makedonsk og bulgarsk uttales den som A.

HTML-kodene er `&amp;#1040;` eller `&amp;#x410;` for stor bokstav, og `&amp;#1072;` eller `&amp;#x430;` for liten bokstav.
Kunstløp under Vinter-OL 1984

**Kunstløp under Vinter-OL 1984** ble arrangert fra 10. til 18. februar. Under Vinter-OL 1984 i Sarajevo ble det arrangert fire øvelser i kunstløp, single for damer og menn, parløp og isdans.

## Medaljefordeling

## Medaljevinnere

 
## Resultater
### Menn
#### Singel






### Kvinner
#### Singel






### Parløp







### Isdans







## Eksterne lenker
* 
* Sarajevo 1984 Figure skating Results på olympics.com
* Figure Skating at the 1984 Winter Olympics på olympedia.org
*  Figure Skating at the 1984 Sarajevo Winter Games  på Sports-reference.com/olympics
Produksjonsfaktor

**Produksjonsfaktorer** er de ressursene som brukes for å produsere varer og tjenester.

Produksjonsfaktorene (også kalt innsatsfaktorer) deles vanligvis inn i tre grupper:
# Arbeidskraft:  Arbeidskraft inngår i produksjonsprosessen ved at mennesker utfører fysisk og/eller intellektuelt arbeid for å produsere varer og tjenester i bytte mot arbeidslønn.
# Kapital:  Kapital inngår i produksjonsprosessen ved å tilføre ressurser, som maskiner, bygninger og utstyr, i bytte mot kapitalinntekter (kalles også kapitalrente). Realkapital er fysiske, produserte produksjonsmidler, mens finanskapital er eksempelvis penger og verdipapirer.
# Naturressurser:  Naturressurser (kalles også jord, grunn eller naturkapital) inngår i produksjonsprosessen med naturgitte arealer, råmaterialer og energi som er nødvendig for produsere varer og tjenester. Naturressurser som eies og har knapphet, for eksempel olje, skaper økonomiske verdier som kalles grunnrente. Fritt tilgjengelige ressurser som luft gir derimot ikke grunnrente.

## Referanser
Air Force Medal

**Air Force Medal** (AFM) er en dekorasjon for militært personell innen flyvåpenet i Storbritannia og (tidligere) Samveldet. Medaljen ble tildelt for *«an act or acts of valour, courage or devotion to duty whilst flying»*, dog ikke i strid.

Utmerkelsen ble innstiftet 3. juni 1918, og ble opprinnelig tildelt menig personell i flyvåpenet. Medaljen hadde samme funksjon som offiserenes Air Force Cross, selv om den ble rangert langt lavere, mellom Distinguished Flying Medal og Queen's Gallantry Medal. Innehavere av medaljen kunne tilføye bokstavene *AFM* etter navnet sitt.

I 1993 ble medaljen erstattet av Air Force Cross, som fra da av kunne tildeles flyvåpenpersonell uansett militær grad. 

## Referanser
Б

**Б** (minuskel: **б**), tidligere kalt **Buki**, er den andre bokstaven i det kyrilliske alfabetet. Den blir uttalt som norsk B. I russisk uttales den [p] i slutten av ord eller foran ustemte konsonanter.

HTML-koden er `&amp;#1041;` eller `&amp;#x411;` for stor bokstav, og `&amp;#1073;` eller `&amp;#x431;` for liten bokstav.

## Utseendeforskjell i serbisk og makedonsk

I serbisk og makedonsk har bokstaven et annerledes utseende. Den er en rundere versjon av den greske bokstaven delta; δ (se bildet til venstre).
Kunstløp under Vinter-OL 1936

**Kunstløp under Vinter-OL 1936**. Under Vinter-OL 1936 i Garmisch-Partenkirchen ble det arrangert tre øvelser i kunstløp, singel for menn og kvinner og parløp. Konkurransen ble avviklet i perioden 8. til 15. februar 1936. Sonja Henie fra Norge vant sin tredje olympiske gullmedalje og Karl Schäfer sin andre. Maxi Herber og Ernst Baier fra Tyskland vant parløpskonkurransen.

## Medaljefordeling

## Medaljevinnere

## Resultater
### Menn
#### Singel







### Kvinner
#### Singel







### Parløp







## Eksterne lenker
* 
* Garmisch-Partenkirchen 1936 Figure skating Results på olympics.com
* Figure Skating at the 1936 Winter Olympics på olympedia.org
*  Figure Skating at the 1936 Garmisch-Partenkirchen Winter Games  på Sports-reference.com/olympics
Distinguished Flying Cross

:*For utmerkelsen med samme navn i USA, se: [[Distinguished Flying Cross (USA)]]

*'Distinguished Flying Cross*' (DFC) er en dekorasjon for [[offiser]]er i [[flyvåpen]]et i [[Storbritannia]] og (tidligere) [[Samveldet av nasjoner|Samveldet]]. Medaljen ble tildelt for *«an act or acts of valour, courage or devotion to duty whilst flying in active operations against the enemy»*.

Utmerkelsen ble innstiftet [[3. juni]] [[1918]], og ble opprinnelig kun tildelt [[offiser]]er i [[flyvåpen]]et. Fra [[den andre verdenskrig]] kunne den også tildeles offiserer i de andre [[våpengren]]ene, og fra [[1993]] til personell uansett militær grad. [[Distinguished Flying Medal]], som tidligere ble tildelt [[menig personell]], er ikke lenger i bruk.

Medaljen gir rett til å tilføye bokstavene *DFC'' etter navnet sitt.
Military Cross

**Military Cross** (MC) er en dekorasjon i de væpnede styrker i Storbritannia og (tidligere) Samveldet. Medaljen ble tildelt for tapperhet i strid på land.

Utmerkelsen ble innstiftet 28. juni 1915, og ble opprinnelig tildelt underoffiserer og offiserer inntil kapteins grad. Fra 1931 ble dette utvidet til å inkludere majorer, og fra 1993 til personell uansett militær grad. Military Medal, som tidligere ble tildelt menig personell, er ikke lenger i bruk.

Innehavere av medaljen kunne tilføye bokstavene *MC* etter navnet sitt.
Warez-gruppe

En **warez-gruppe** er en organisert, gruppe som jobber i skjul for å spre piratkopiert materiale (også kalt «warez»), som oftest ved hjelp av protokollen FTP.

## Stillinger
I en slik gruppe er det normalt flere stillinger som må til for å få gruppa til å jobbe optimalt. En DVD-«ripping»-gruppe trenger f.eks. en organisator, en «encoder» (av engelsk *encode*, *omkoder*), en kilde som jobber på et DVD-trykkeri eller i butikk, som gjør at gruppa får DVD-platene før de blir tilgjengelige for allmennheten. De trenger også en person som kan distribuere materialet, og en person som kan lage «NFO» (av *info*, *informasjon*). Til slutt må resultatet pakkes om til RAR-filer via et kompresjonsprogram (f.eks. WinRAR). Det finnes egne interne regler for hvor store RAR-filene skal være, og andre regler som skal justere kvaliteten på den konverterte filmen.

## Prosessen
Det hele begynner med at kilden sender den nyeste DVD-en til organisatoren. Organisatoren dekrypterer DVD-en, og sender filene via FTP hvor encoderen omkoder DVD-ens lyd og bilde til et annet og mindre plasskrevende format til PC-en, ofte komprimert i Xvid. Omkodingen kan ta et par timer, så imens er det en annen sin rolle å lage NFO-en ut i fra spesifikasjonene som organisatoren og omkoderen gir ham. Når omkodingen endelig er ferdig, så sender omkoderen AVI-filen opp på FTP-verten igjen. Der blir den hentet ned av en pakker, som pakker og til slutt distribuerer det på mangfoldige FTP-verter rundt om i verden.

## Prosessen i andre typer grupper
En gruppe som ikke driver med «ripping» av DVD-er, vil ikke trenge en omkoder. En eksempel på en slik gruppe kan være en som driver med «reverse engineering», det vil si å «cracke» spill. Slike grupper vil heller trenge programmerere som er kjent med assemblykoding.
Vympel R-33

**Vympel R-33** (NATO-kallenavn: **AA-9** «**Amos**») var et sovjetiskprodusert luft-til-luft-missil. Det er fortsatt i aktiv tjeneste i de russiske væpnede styrker.

## Utvikling

R-33 ble utviklet som primærvåpenet til det planlagte jagerflyet MiG-31. Utviklingen av R-33 begynte på samme tid som utviklingen av MiG-31, i 1972.

På denne tiden var NATO den sovjetiske hovedmotstanderen, og R-33 ble derfor konstruert med tanke på strid mot NATO-flyene SR-71 Blackbird, B-1 Lancer og B-52 Stratofortress.

I 1984 ble R-33 tatt i bruk i aktiv tjeneste.

Vympel-fabrikken begynte på midten av åttitallet å arbeide med en forbedret versjon av R-33, som skulle få typebetegnelsen R-33E. Dette prosjektet ble etterhvert til missilet Vympel R-37.

## Spesifikasjoner

***Hastighet**: Mach 3,5
***Diameter**: 380&nbsp;mm
***Lengde**: 4,15 meter.
***Rekkevidde**: 160 km
***Stridshode**: 47,5 kg

## Eksterne lenker

* GlobalSecurity.org om R-33 (engelsk)
* «Federation of American Scientists» om R-33 (engelsk, med bildegalleri)
Color Line Stadion

**Color Line Stadion** er den norske fotballklubben  sin hjemmebane. Arenaen, som ble åpnet 16. april 2005, ligger i byen Ålesund i Møre og Romsdal. 

Color Line Stadion har kunstgress, og anlegget erstattet s gamle bane Kråmyra foran 2005-sesongen. Tilskuerkapasiteten er 10&nbsp;778, og tilskuerrekorden er 10&nbsp;903 mot Hamarkameratene den 3. august 2005. Den første kampen ble spilt mot , og det første målet på arenaen ble scoret av Olivier Occean. Den første Aalesundspiller som scoret på banen var Lasse Olsen.

## Strøk i FIFA-test

Aalesund FK var ivirige etter å sikre seg FIFAs tostjerners-sertifikat, og få banen godkjent til internasjonale kamper. Det ville bety at det kunne arrangeres internasjonale kamper på Color Line stadion. Men da FIFA inspiserte banen høsten 2006, strøk Color Line i den såkalte «ball-testen». Balltesten går ut på at en rullende fotball blir sendt av gårde med en viss hastighet, og skal stoppe etter et visst antall meter. Etter FIFAs vurderinger rullet ballen litt for langt, og dermed strøk Color Line stadion «FIFA-testen». Begrunnelsen var at friksjonen var for svak. Banen fikk dermed ikke FIFAs godkjennelse. Dekket ble skiftet foran 2008-sesongen, og er nå godkjent.

## Eksterne lenker
* Color Line Stadion, Ålesund 
* Color Line Stadion på fotballbaner.no
В

:*Denne artikkelen omhandler den kyrilliske bokstaven *'В**. For den latinske bokstaven av samme utseende, se [[B]].''

**В** ([[minuskel]]: **в**), tidligere kalt **Vedi''', er den tredje bokstaven i det kyrilliske alfabetet, med lyden [v]. I russisk uttales den [f] i slutten av et ord. I andre språk kan den uttales [w].

HTML-koden er `&amp;#1042;` eller `&amp;#x412;` for stor bokstav, og `&amp;#1074;` eller `&amp;#x432;` for liten bosktav.
Slains Castle

**Slains Castle** er en av to festninger som ligger i samme område i Skottland.

## Første festning
Den eldste festningen som er fra 1200-tallet ligger i nærheten av Cruden Bay i Aberdeenshire i Skottland med utsikt ut over Nordsjøen. Festningen tilhørte først familien Comyn, bitre fiender av Bruce-familien, men etter at John Comyn (røde) ble drept av Robert Bruce i 1306, og faren (John Comyn (sorte)) ble beseiret i slaget ved Inverurie (1308) ble deres eiendommer, herunder også Slains Castle ekspropriert og gitt videre til Hays-klanen av Errol. Disse var fjerne slektninger av Comyn.

Festningen ble et sete for familien Errolls inntil det sprengt i stykker av kong Jakob I av Skottland som straff for deres andel i 1597-konspirasjonen, ledet av jarlen av Huntly mot kongen. 

## Andre festning
Den andre festningen som ble reist senere ligger 10 km lenger nord. Festningen ligger på toppen av en knaus med rette klipper ned mot sjøen. Det ble reist rundt et eksisterende tårnhus i 1597 av 9. jarl av Errol, etter at den første festningen ble sprengt av den skotske kongen. Flere utbygginger har blitt gjort flere ganger, det siste så sent som i 1837. På slutten av 1800-tallet hadde den 19. jarl av Errol flere berømte gjester på festningen. Man mener at den irske forfatteren Bram Stoker fikk inspirasjon for grev Draculas slott her.

Festningen ble solgt i 1916, så neglisjert og den gikk i forfall i begynnelsen av 1900-tallet etter 300 år i familien Errolls besittelse. Taket ble fjernet i 1925. I november 2004 bestemte myndighetene at festningen skulle restaureres og samtidig bygge 35 fritidsboliger på samme sted. Pr. mars 2005 er beslutningen opprettholdt, men ikke påbegynt. 

## Eksterne lenker
* 
* Reconstruction of Old Slains Castle
* Undiscovered Scotland: Slains Castle Med bilder og beskrivelser
Phoenix Foundation

**Phoenix Foundation** er en liberalistisk stiftelse som har støttet noen forsøk på å skape uavhengige enklaver basert på liberalistiske prinsipper og skattefrihet. Stiftelsen er oppfinnelsen og hjertebarnet til den amerikanske forretningsmannen Michael Oliver.

I 1971 begynte stiftelsen å bygge en plattform i det sydlige Stillehavet. Den liberalistiske enklaven Minerva erklærte uavhengighet den 19. januar 1972, med det formål å bli et skatteparadis. Naboen Tonga sendte mannskap som tok ned flagget og deretter overtok plattformen.

Stiftelsens neste forsøk skjedde i 1973 på øya Abasco ved Bahamas. Bahamas var på denne tiden i ferd med å skaffe seg uavhengighet fra USA men det var et antall hvite bønder som ikke ønsket å bli styrt av et sort flertall. I juni 1973, måneder før den planlagte uavhengigheten, finasierte stiftelsen et forsøk på å gjøre Abaco uavhengig av Bahamas i det håp om å skape en liberalistisk område. Stiftelsen grunnla en nyhetsavis og en militær avdeling som etter sigende ble trent i Georgia (USA). Da Chuck Hall trakk seg kollapset prosjektet.

Stiftelsens neste forsøk skjedde i 1980 da Vanutu forsøkte å skaffe seg uavhengighet. Oliver allierte seg med Jimmy Stephens fra New Hebrides Autonomy Movement som ikke hadde vært suksessfull i valgene. Disse erklærte uavhengige republikken Vemarana på øya Espiritu Santo. Regjeringen på Vanuatu appellerte om hjelp fra Papua Ny-Guinea som sendte en bataljon med soldater som stoppet opprøret.

Stiftelsen har holdt en lav profil i senere årene.
Fylkesvei 609

**Fylkesvei 609** (**Fv609**) går mellom Førde i Sunnfjord og Dale i Fjaler. Veiens sydlige endepunkt er Nishammartunnelen rundkjøring inne i tunnelen.

Per 1982 gikk riksvei 609 mellom Selvik og Eikenes. Strekningen mellom Eikenes og Førde var fylkesvei, fra Eikenes var det fergeforbindelse til Dale. En ny veistrekning fra Eikenes til Dale var under anlegg.

Dalsfjordbrua ble åpnet i 2013 og erstattet ferjesambandet Dale–Eikenes.

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble den tidligere fylkesvei 366 (Sogn og Fjordane) to armer av veien.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
* 
* Store steinar kom ned i vegbana
* «Kven meiner det er ansvarleg å sende skuleungar på ein slik veg?»
Tidens Tegn

**Tidens Tegn** kan referere til flere ting:

* *[[Tidens Tegn (avis)]]*, avis utgitt i Oslo fra 1910 til 1941
* *[[Tidens tegn (tidsskrift)]]*, høyrepolitisk tidsskrift
Pedro

**Pedro** kan vise til:

*Salo Grenning, norsk avistegner og bokillustratør, kjent under signaturen Pedro.
*Pedro (navn), et mannsnavn
Ulla Schmidt

**Ulla Schmidt** (født 1949) er en tysk politiker (SPD). Hun var Tysklands helseminister fra 2001 til 2009, og i perioden 2002–2005 også ansvarlig for sosialsaker.

På 1970-tallet var hun aktiv i det maoistiske småpartiet *Kommunistischer Bund Westdeutschland*. Hun ble medlem av SPD i 1983, og sitter i ledelsen i den såkalte *Seeheimer Kreis*, den konservativ-pragmatiske (høyreorienterte) fløyen i SPD.

Hun er medlem av Forbundsdagen siden 1990 for valgkrets 88 Aachen, og har mellom 1991 og 1998 vært formann for parlamentets likestillingsutvalg. Hun er medlem av SPDs fraksjonsstyre siden 1991, og var stedfortredende parlamentarisk leder mellom november 1998 og januar 2001.

## Referanser


## Eksterne lenker
* 
* Bundesministerium für Sozialordnung und Gesundheit
* Reden von Ulla Schmidt zum Thema Gesundheitsreform
* Originaltöne von Ulla Schmidt zum Thema Gesundheitsreform
Fylkesvei 610

**Fylkesvei 610** (**Fv610**) går mellom Osen og Eldalsosen i Sunnfjord. Veiens lengde er 31,4&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Ved anlegg av ny E39 forbi Sande i 2016 ble fylkesvei 610 ble lagt i kulvert under E39. Adkomst til E39 fra 610 skjer på ramper slik at E39 ikke får kryssende trafikk.

## Nasjonal turistvei
 Sammen med fylkesvei 13 og en delstrekning av fylkesvei 55 har strekningen mellom Sande og Eldalsosen fått status som *[[Nasjonal turistvei]] Gaularfjellet*. Turistveien er tilsammen 130&nbsp;km lang.

## Kommuner og knutepunkter
###### 

 

 Gaularfjellet (nasjonal turistvei)

## Referanser




## Eksterne lenker
* Vegvesenets vegkart 
*
Frank-Walter Steinmeier

**Frank-Walter Steinmeier** (født 1956) er en tysk jurist og politiker (SPD) og forbundspresident i Tyskland. Steinmeier var i 2017 SPD og CDU/CSUs felles kandidat til presidentvalget, og fikk også støtte fra FDP og Die Grünen. Han ble gjenvalgt under presidentvalget i 2022 med 1045 av 1437 avgitte stemmer.

## Utdannelse
Frank-Walter Steinmeier har arbeiderklassebakgrunn og gikk på gymnasiet i Blomberg fra 1966 til 1974. Han avtjente deretter verneplikt frem til 1976. Fra 1976 studerte han jus og deretter statsvitenskap ved Justus-Liebig-Universität i Giessen. Han avla den første juridiske statseksamen i 1982, og den annen juridiske statseksamen i 1986. Steinmeier ble vitenskapelig medarbeider ved institutt for offentlig rett og statsvitenskap ved Justus-Liebig-Universität. I 1991 tok han den juridiske doktorgrad med avhandlingen *Bürger ohne Obdach* (norsk: *Borgere uten tak over hodet* (altså hjemløse)).

## Politisk karrière

Steinmeier ble som skoleelev medlem av SPDs ungdomsorganisasjon Jusos.

I 1991 ble han sekretær for medierett og mediepolitikk ved det nedersaksiske statskanselliet i Hannover. I 1993 ble han leder for statsministerens personlige kontor i Niedersachsen, som da var Gerhard Schröder. Han ble statssekretær i Niedersachsen og leder for statskanselliet i 1996.

I 1998 fulgte han med Gerhard Schröder til den føderale regjeringen som statssekretær, og fikk ansvar for etterretningstjenesten i kanslerkontoret. Etter Bodo Hombachs avskjed som sjef for kanslerkontoret, etterfulgte Steinmeier ham den 7. juli 1999, men etter eget ønske ikke med tittelen minister.

Mellom 1999 og 2005 var Steinmeier statssekretær og sjef for Forbundskanslerens kontor under Gerhard Schröder. Før det var han leder for statskanselliet i Niedersachsen, mens Schröder var ministerpresident i denne delstaten. 

Steinmeier var en av Schröders nærmeste fortrolige. Han skrev grunnleggende strategidokumenter, blant annet om reformen av pensjons- og helsesystemet, og deltok i utarbeidelsen av Agenda 2010 og gjennomføringen av Hartz-reformene og skattereformen i 2003.

Han var Tysklands utenriksminister fra 2005 til 2009 og fra 2013 til 2017, og dessuten visekansler 2007–2009.

SPD og CDU/CSU kunngjorde i 2017 at Steinmeier var deres felles kandidat til vervet som Tysklands president ved valget i 2017. Han ble valgt 12. februar 2017. Steinmeier tiltrådte vervet som forbundspresident 19. mars 2017.

## Utmerkelser

Steinmeier ble i 2007 hedret med storkors av Den Kongelige Norske Fortjenstorden.

## Privatliv
Steinmeier er gift. Hans kone Elke Büdenbender er dommer, og sammen har de en datter.

## Referanser


## Eksterne lenker
* 
* 
* 
* 
* 
*  Werner Perger (Zeit): ''Der Nachfolger''
*  Werner A. Perger: ''Dr. Makellos''. 2000
*  Hans-Peter Schütz (Stern): ''Frank Walter Steinmeier: Der Kanzler-Flüsterer''. 2005
Frankenstein 1970

***Frankenstein 1970*** er en amerikansk film fra 1958, hvor Boris Karloff igjen spiller en rolle, denne gangen som «Baron Frankenstein». Karloff har tidligere spilt rollen som monsteret.

Den opprinnelige filmen om Frankensteins monster var basert på romanen *Frankenstein* av Mary Shelley.

## Historien
«Baron Victor Von Frankenstein» (Boris Karloff) har vanskelige tider. Han ble torturert av nazistene fordi han ikke samarbeidet med dem under den andre verdenskrig og er blitt forkrøplet. Familieformuen begynner å ta slutt, og baronen tvinges til å la et TV-team filme en dokumentar om sine monster-skapende forfedre på slottet i Tyskland. Baronen på sin side har noen egne ideer. Ved å bruke inntektene fra filmingen kjøper han en atomreaktor som han bruker til å skape et monster. Han transplanterer inn butlerens hjerne og bruker det til å drepe TV-teamet for å skaffe flere kroppsdeler.

## Rolleliste

## Se også
* Liste over Frankenstein-filmer

## Eksterne lenker
*
Vassdrag

Et **vassdrag** er et sammenhengende system av elver, bekker, innsjøer og isbreer innenfor et nedbørområde, regnet fra sine utspring i skog og fjell og ned til et felles utløp i havet, en innsjø eller ei større elv.

Fjellkjeder og andre høydedrag utgjør ofte et vannskille.

Amazonas er verdens største vassdrag, med et nedbørfelt på 6&nbsp;144&nbsp;727&nbsp;km², noe som utgjør en tredjedel av Sør-Amerikas areal.  Europas største vassdrag er Volga (1&nbsp;410&nbsp;994&nbsp;km²). 
__NOTOC__
## Vassdrag i Norge

I Norge finnes det om lag 4000 vassdrag, hvorav nærmere 3000 enten er lengre enn 10&nbsp;km eller har sjøer som er større enn 1&nbsp;km². Norges største vassdrag er Glommavassdraget, med et nedbørfelt på 41&nbsp;917&nbsp;km².

25&ndash;30 % av Norges vassdrag er regulert for kraftproduksjon .

## Ulike vassdragsmønstre
Et utvalg av forskjellige typer vassdragsmønstre:

Fil:Dendritic Drainage pattern.jpg|Dendrittisk vassdragssystem
Fil:Parallel drainage pattern.jpg|Parallelt vassdragssystem
Fil:Rectangular.png|Rektangulært vassdragssystem
Fil:Radial.png|Radialt vassdragssystem


## Se også
*Liste over verdens lengste elver
*Liste over elver i Europa
*Liste over elver i Norge

## Referanser


## Eksterne lenker
* Miljøstatus i Norge: Vernede vassdrag
* Miljøstatus i Norge: Vassdragsutbygging
Fylkesvei 57

**Fylkesvei 57** går mellom Espeland i Sunnfjord og Knarvik i Alver. Veiens lengde er 151,4&nbsp;km, hvorav 112,2&nbsp;km i Sogn og Fjordane og 39,2&nbsp;km i Hordaland.

## Historikk
Opprinnelig gikk traséen mellom Steine i Sunnfjord og Vågseidet i Lindås langs dagens fylkesvei 570 til Duesund i Masfjorden. Fra Duesund gikk det ferje via Masfjordnes til Sævråsvåg i Lindås, og videre til Vågseidet langs dagens fylkesvei 396 (Hordaland). Da ferjesambandet Leirvåg–Sløvåg ble åpnet 15. desember 1980 ble Rv57 flyttet til dagens trasé, ferjesambandet ble forkortet til Duesund–Masfjordnes.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

* Ferge fra Rysjedalsvika (20-30 min., 7-8 turer/dag)

* til Rutledal
*  fra Rutledal til Krakhella i Solund →  Daløy

* Ferge fra Sløvåg (artikkel om fergesambandet)

*til Leirvåg (20-30 min, 13-28 turer/dag)

## Referanser


## Eksterne lenker
* Vegvesenets vegkart 
* 
* Fergeruter Rysjedalsvika – Rutledal – Krakhella
* Fergeruter Krakhella – Rutledal – Rysjedalsvika
* Fergeruter Sløvåg - Skipavik - Leirvåg
Sine qua non

**Sine qua non** (latin, «uten hvilket ikke») er et uttrykk som brukes om noe en ikke kan klare seg foruten. «Bilen er blitt et sine qua non».

Uttrykket kommer fra jussen, og heter egentlig *conditio sine qua non* &ndash; «betingelse uten hvilken ikke» &ndash; og betyr da at et forhold eller en handling har vært en ufravikelig betingelse for et bestemt utfall: *A* setter fra seg bilen med nøkkelen i mens barna leker i nærheten. *A*s sønn starter bilen og kjører på søsteren. *A*s uaktsomme handling er et *conditio sine qua non* for datterens skade. Å spise er et *conditio sine qua non* for å leve. 

## Kilder

*
Fylkesvei 567

**Fylkesvei 567** går mellom Haukås i Bergen og Tysse i Osterøy.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

* Ferge fra Breistein ferjekai (10 min, hver 30. min)

* til Valestrand

*Hosanger
* Hosanger kirke

*Tysse
*Tøsse kraftverk

*Endepunkt Tyssebotn ferjekai

## Referanser


## Eksterne lenker
* Vegvesenets vegkart 
* 
* Fergeinfo Breistein-Valestrandsfossen
Karahavet

**Karahavet** (russisk:  «») er en del av Nordishavet nord for Sibir, mellom øygruppene Novaja Semlja, Frans Josefs land og Severnaja Semlja. Havet avgrenses mot Barentshavet i vest langs ei linje mellom nordøstspissen av Novaja Semlja og det østligste punktet på Frans Josefs land. Herfra trekkes grensa mot sjølve Nordishavet langs ei linje til nordspissen av Severnaja Semlja. Karahavet er forbundet med Barentshavet og Laptevhavet lenger øst gjennom de delvis isfrie sundene Karastredet og Vilkitskijstredet.

Havet er rundt  km langt og 970 km bredt, har et areal på ca.  km² og en gjennomsnittsdybde på 127 m. Karahavet mottar en stor mengde ferskvann fra elvene Ob, Jenisej, Pjasina og Tajmyra, noe som gjør at saltinnholdet i havet er varierende. Hovedhavnene i Karahavet er Novyj Port og Dickson. Havet er et viktig fiskeområde, selv om det kun er isfritt to måneder av året. Det finnes store forekomster av råolje og gass i Karahavet, blant annet Kharasavejskojefeltet. Det er også bekymringer over nivåene til det radioaktive avfallet som russerne har dumpet i havet, og virkningene som dette kan ha på det marine miljøet.

## Referanser


## Eksterne lenker
*
Historic Scotland

**Historic Scotland** (skotsk-gælisk: *Alba Aosmhor*) er en skotsk offentlig etat som har ansvar for bevaring av historiske monumenter, fremme av bruken av disse til forståelse av nasjonens historie og rekreasjon og for administrasjon av bygningsvern.

Den ble opprettet i 1991, og ble i mai 1999 knyttet til det skotske Undervisningsdepartementet, som har ansvar for nasjonens kulturelle arv. Det ligger dermed under Scottish Executive, og står til ansvar overfor de skotske ministrene og Det skotske parlamentet. Denne organisasjonsformen tilsvarer organisasjoner i andre deler av Storbritannia: English Heritage (England), Cadw (Wales) og Environment and Heritage Service (Nord-Irland).

Organisasjonen har vært involvert i kontroversielle avgjørelser. Spesielt var det stor strid omkring Castle Tioram i 2002. En plan om å restaurere det ved å legge nytt tak ble blokkert av Historic Scotland, som ønsket å stabilisere slottsruinen i stedet. Det ble avholdt en omfattende lokal høring, og Historic Scotlands plan vant frem, etter en opprivende diskusjon. Slike diskusjoner om bevaringsmetoder er ikke uvanlige, men de holdes normalt innenfor et akademisk miljø. Historic Scotland har blitt beskyldt for å være autokratisk og uten forståelse for behovene på den skotske landsbygden, og for å forårsake at det som kunne vært en rent faglig diskusjon om hva som er best for en ruin blir en krangel som allmennheten trekkes inn i.

## Eksterne lenker

*
Franz Müntefering

**Franz Müntefering** (født 1940) er en tysk politiker (SPD). Han var partileder i SPD fra 2004 til 2005, og igjen fra 2008 til 2009.

Müntefering har en lang karriere i SPD bak seg. For at Gerhard Schröder skulle kunne konsentrere seg om oppgavene som forbundskansler overtok Müntefering posten som partisjef i mars 2004. Ettersom Müntefering var meget populær blant SPDs egne medlemmer, ble han ansett som bedre egnet til å lede partiet i en tid da SPD var preget av sterke indre motsetninger. Kansler Schröder var blitt stadig mer omstridt i sitt eget parti på grunn av den rød-grønne regjeringens reformpolitikk (Agenda 2010) som innebar nedskjæringer i sosiale ytelser.

Etter bare ett og et halvt år som partileder valgte så Müntefering å trekke seg, etter å ha tapt en intern maktkamp i november 2005.

Franz Müntefering var arbeids- og sosialminister og visekansler i Angela Merkels føderale kabinett fra 22. november 2005 til 21. november 2007. Han gikk da av som statsråd og la også ned sitt verv som medlem av Forbundsdagen for å ta seg av sin kreftsyke kone. Hans kone døde sommeren 2008, og en stund etter ble det gjort kjent at Müntefering ville gjenoppta vervet som forbundsdagsmedlem for SPD.

Da SPDs leder Kurt Beck 7. september 2008 erklærte at han trakk seg som partileder etter at SPD hadde utpekt utenriksminister Frank-Walter Steinmeier som kanslerkandidat foran valget i 2009, ble Müntefering utpekt til på nytt å overta som partiets leder. På et ekstraordinært landsmøte i SPD den 18. oktober 2008 ble han valgt med 84,86% av stemmene.

Etter SPDs dårlige valgresultat høsten 2009 gikk Müntefering av som partileder. Han ble etterfulgt av Sigmar Gabriel

## Referanser


## Eksterne lenker
*
English Heritage

**English Heritage** er en britisk etat med ansvar for å bevare og administrere historiske monumenter i England og for administrasjon av bygningsvern.

Den er mest kjent for å administrere en lang rekke historiske og arkeologiske steder, fra Stonehenge til verdens eldste jernbro. Den har også ansvar for konservering, rådgivning, registrering og vern av historiske miljøer. 

English Heritage arbeider i tospann med English Nature, som har ansvar for miljøvernsaker som ikke involverer menneskebygde monumenter. Begge veileder relevante ministre. English Heritage har ansvaret for registrering av bevaringsverdige bygninger og registrerte oldtidsmonumenter, og eier flere av disse. Etaten samarbeider også med private eiere, slik at flere monumenter eies privat men gjøres tilgjengelig for allmennheten av English Heritage. 

Etaten er også lagt opp med en medlemsorganisasjon. Medlemmene får visse fordeler, som fri adgang til alle monumenter som administreres av English Heritage. De har ingen del i driften av etaten, som bestemmes av regjeringens politikk; medlemskapet må sees som et støttemedlemskap. Utover medlemskapet og overføringer fra regjeringen finansieres etaten av inngangspenger ved mange av sine eiendommer.

Hovedkvarteret ligger i Savile Row 23 i London.

1. april 2015 ble English Heritage delt i to deler: *Historic England* og en ny institusjon som overtok navnet *English Heritage*.

## Eksterne lenker

*